## La secretària autonòmica de Turisme ha assistit a la presentació del vídeo ‘Todo es Luz’, impulsat per Visit València amb motiu de l'Any Sorolla

*** Turisme Comunitat Valenciana col·labora en esta acció a través del conveni de col·laboració subscrit amb la Fundació Visit València per al foment de la imatge de la ciutat**

La secretària autonòmica de Turisme, Cristina Moreno, ha assistit a la presentació del vídeo ‘Todo es Luz’, impulsat per Visit València amb motiu de l'Any Sorolla, que ha realitzat l'alcaldessa de València, María José Catalá.

El vídeo ‘Todo es Luz’ conté una cançó inèdita de Seguridad Social. En l'acte, el cantant de la banda, José Manuel Casañ, ha explicat la iniciativa d'este videoclip, així com la rellevància de la participació de Seguridad Social en l'Any Sorolla.

En l'acte, organitzat per l'Ajuntament de València, també s'ha presentat el projecte ‘Sorolla, moda, i sostenibilitat’, on s'han mostrat tres dissenys inspirats en Sorolla.

Turisme Comunitat Valenciana col·labora en esta acció a través del conveni subscrit amb la Fundació Visit València per al foment de la imatge de la ciutat de València, en què destina a Visit València fins a 1.500.000 euros.

Esta actuació s'emmarca en les accions recollides en el conveni encaminades a fomentar la imatge de la ciutat de València com a destinació turística ‘València Cultural’, enfocada a l'Any Sorolla.

Fecha: 12/09/2023